
PRODUKTRESUMÉ

for

Vetochlora, øjensalve


0.	D.SP.NR.
34671

1.	VETERINÆRLÆGEMIDLETS NAVN
Vetochlora

Lægemiddelform: Øjensalve
Styrke(r): 10 mg/g

2.	KVALITATIV OG KVANTITATIV SAMMENSÆTNING
Ét gram indeholder:

Aktivt stof:
[bookmark: _Hlk112678714]Chloramphenicol ..................................................................10 mg

Hjælpestoffer:

	Kvalitativ sammensætning af hjælpestoffer og andre bestanddele

	A-vitamin (all-(E)-retinylpalmitat)

	Hvid blød paraffin

	Flydende paraffin



Hvid, gennemsigtig, homogen, vanddispergerbar salve.


3.	KLINISKE OPLYSNINGER

3.1	Dyrearter, som lægemidlet er beregnet til
Hund og kat

3.2	Terapeutiske indikationer for hver dyreart, som lægemidlet er beregnet til
[bookmark: _Hlk226641604]Behandling af bakterielle øjeninfektioner.



3.3	Kontraindikationer
Må ikke anvendes i tilfælde af overfølsomhed over for det aktive stof, eller over for et eller flere af hjælpestofferne.

3.4	Særlige advarsler
Der er påvist krydsresistens mellem chloramphenicol og andre phenicoler. Anvendelse af veterinærlægemidlet skal overvejes nøje, hvis følsomhedstest har påvist resistens over for phenicoler, da effektiviteten kan være reduceret.
Før behandlingens start skal det sikres, at der ikke er nogen mekanisk eller fysisk årsag til øjeninflammationen, f.eks. ektopisk cilie, entropion, fremmedlegeme, eller mangel på tåresekretion.

3.5	Særlige forholdsregler vedrørende brugen

Særlige forholdsregler vedrørende sikker brug hos de dyrearter, som lægemidlet er beregnet til
Anvendelse af veterinærlægemidlet bør være baseret på identificering og følsomhedsbestemmelse af målpatogenet/-patogenerne. Hvis dette ikke er muligt, skal behandlingen baseres på epidemiologisk information og viden om følsomhed for målpatogenerne på lokalt/regionalt plan.

Anvendelse af veterinærlægemidlet bør ske i overensstemmelse med officielle, nationale og regionale politikker for brug af antimikrobielle midler.

Der skal anvendes et antibiotikum med en lavere risiko for antimikrobiel resistensselektion (lavere AMEG-kategori (Antimicrobial Advice Ad Hoc Expert Group)) til førstelinjebehandling, hvor følsomhedstest tyder på en sandsynlig virkning af denne tilgang.

Særlige forholdsregler for personer, der administrerer veterinærlægemidlet til dyr
[bookmark: _Hlk189813144]Chloramphenicol kan forårsage allergiske reaktioner. Personer med kendt overfølsomhed over for chloramphenicol bør kun administrere veterinærlægemidlet iført engangshandsker. 

Der er evidens for, at eksponering for chloramphenicol hos mennesker kan øge risikoen for alvorlig aplastisk anæmi.
Det er derfor meget vigtigt at undgå hud- og øjenkontakt og at vaske hænder efter administration af veterinærlægemidlet. I tilfælde af utilsigtet hud- eller øjenkontakt skylles med rigelige mængder vand. Ved overfølsomhedsreaktioner skal der søges lægehjælp, og indlægssedlen eller etiketten vises til lægen.

Chloramphenicol kan forårsage alvorlige skader på det ufødte barn og børn, som ammes. Veterinærlægemidlet bør derfor ikke administreres af gravide og ammende kvinder. 

Særlige forholdsregler vedrørende beskyttelse af miljøet
Ikke relevant.



3.6	Bivirkninger
Hund og kat: 

	Meget sjælden
(< 1 dyr ud af 10.000 behandlede dyr, herunder enkeltstående indberetninger):
	Conjunctivitis, blefaritis, øjenirritation, rødt øje, sår på cornea, blefarospasme, konjunktivalt ødem.



[bookmark: _Hlk66891708]Indberetning af bivirkninger er vigtigt, da det muliggør løbende sikkerhedsovervågning af et veterinærlægemiddel. Indberetningerne sendes, helst via en dyrlæge, til enten indehaveren af markedsføringstilladelsen eller dennes lokale repræsentant eller til den nationale kompetente myndighed via det nationale indberetningssystem. Se indlægssedlen for de relevante kontaktoplysninger.

3.7	Anvendelse under drægtighed, laktation eller æglægning
Veterinærlægemidlets sikkerhed under drægtighed og laktation er ikke fastlagt.

Drægtighed og laktation:
Chloramphenicol kan passere placenta og udskilles i mælk. En påvirkning på fostre eller diende hvalpe eller killinger er usandsynlig på grund af den topiske okulære administrationsvej, men veterinærlægemidlet bør kun anvendes i overensstemmelse med den ansvarlige dyrlæges vurdering af benefit-risk-forholdet.

3.8	Interaktion med andre lægemidler og andre former for interaktion
Ingen kendte.

3.9	Administrationsveje og dosering
[bookmark: _Hlk68597137][bookmark: _Hlk112679108]Okulær anvendelse.

Påfør en smal stribe salve langs hele konjunktivalsækken i det berørte øje to gange dagligt (ca. hver 12. time). 

Den anbefalede behandlingsvarighed er normalt 8 til 10 dage. En kortere eller længere behandlingsvarighed kan være nødvendig baseret på en dyrlæges vurdering af det kliniske respons.
Behandling med veterinærlægemidlet skal revurderes af en dyrlæge, hvis symptomerne forværres.

3.10	Symptomer på overdosering (og, hvis relevant, nødforanstaltninger og modgift)
Ukendt.

3.11	Særlige begrænsninger og betingelser for anvendelse, herunder begrænsninger for anvendelsen af antimikrobielle og antiparasitære veterinærlægemidler for at begrænse risikoen for udvikling af resistens
Ikke relevant.

3.12	Tilbageholdelsestid(er)
Ikke relevant.




4.	FARMAKOLOGISKE OPLYSNINGER

4.1	ATCvet-kode
QS01AA01

4.2	Farmakodynamiske oplysninger
[bookmark: _Hlk226641673]Chloramphenicol er et syntetisk bredspektret antibiotikum, hvis virkningsspektrum omfatter aerobe og anaerobe grampositive og gramnegative bakterier samt Chlamydia sp. og Mycoplasma sp. Chloramphenicol binder til 50S-subunit af det bakterielle ribosom og forhindrer dermed transpeptidering under bakteriel proteinsyntese. Chloramphenicols virkning er primært bakteriostatisk. Chloramphenicol viser ingen signifikant aktivitet mod Pseudomonas aeruginosa.

Den mest almindeligt beskrevne resistensmekanisme for chloramphenicol er enzymatisk inaktivering af chloramphenicol-acetyltransferaser (CAT). Acetylering forhindrer, at chloramphenicol binder til 50S-subunit af det bakterielle ribosom. Gener, der koder for CAT, er ofte placeret på mobile elementer, såsom plasmider, transposoner eller genkassetter. Derudover er der beskrevet resistensmekanismer gennem effluks systemer, inaktivering af phosphotransferaser og mutationer på målstrukturer. 
Der er krydsresistens mellem stoffer fra phenicolklassen. For eksempel fremmer floR-genet, der er placeret på et plasmid i gramnegative bakterier, effluks af chloramphenicol og florfenicol. I grampositive cocci er fundet fexA, der koder for en effluks pumpe, der giver resistens over for florfenicol og chloramphenicol.
Endvidere er der identificeret et multiresistensgen, cfr, der kan være placeret på plasmider eller transposoner, som ved hjælp af bakteriens rRNA-methyltransferase medfører resistens over for pleuromutiliner, oxazolidinoner, phenicoler, streptogramin A og lincosamider.

4.3	Farmakokinetiske oplysninger
[bookmark: _Hlk219728058]Chloramphenicol er et fedtopløseligt stof. Chloramphenicol trænger ind i celler og forbliver aktivt under intracellulære infektioner. Ved lokal påføring absorberes det godt i konjunktiva, og det kan diffundere ind i kammervæsken gennem cornea, især når cornea-epitelet er svækket (f.eks. ved corneal abrasion). Som følge af dets begrænsede penetration af cornea under normale forhold, opnås der imidlertid ikke pålideligt terapeutiske koncentrationer i øjets posteriore segment efter topisk administration. Lægemiddelfordeling ind i okulære væv afhænger af formuleringen (salve vs. opløsning), doseringshyppighed og integriteten af den corneale barriere.


5.	FARMACEUTISKE OPLYSNINGER

5.1	Væsentlige uforligeligheder
Da der ikke er undersøgelser vedrørende eventuelle uforligeligheder, må dette veterinærlægemiddel ikke blandes med andre veterinærlægemidler.

5.2	Opbevaringstid
Opbevaringstid for veterinærlægemidlet i salgspakning: 3 år.
Opbevaringstid efter første åbning af den indre emballage: 12 dage.

5.3	Særlige forholdsregler vedrørende opbevaring
Må ikke opbevares over 25 °C. Må ikke nedfryses.

5.4	Den indre emballages art og indhold
Aluminiumstube med indvendig epoxyphenollak
Dyse af hvid højdensitetspolyethylen
Hvid polypropylenhætte 

Æske, der indeholder 1 tube med 5 g.

5.5	Særlige forholdsregler vedrørende bortskaffelse af ubrugte veterinærlægemidler eller affaldsmaterialer fra brugen heraf
Lægemidler må ikke bortskaffes sammen med spildevand eller husholdningsaffald.
Benyt returordninger ved bortskaffelse af ubrugte veterinærlægemidler eller affaldsmaterialer herfra i henhold til lokale retningslinjer og nationale indsamlingsordninger, der er relevante for det pågældende veterinærlægemiddel.

6.	NAVN PÅ INDEHAVEREN AF MARKEDSFØRINGSTILLADELSEN
Domes Pharma
3 Rue Andre Citroen
63430 Pont Du Chateau
Frankrig

7.	MARKEDSFØRINGSTILLADELSESNUMMER (-NUMRE)
74260

8.	DATO FOR FØRSTE TILLADELSE
29. juli 2026

9.	DATO FOR SENESTE ÆNDRING AF PRODUKTRESUMÉET
-

10.	KLASSIFICERING AF VETERINÆRLÆGEMIDLER
B

Der findes detaljerede oplysninger om dette veterinærlægemiddel i EU-lægemiddeldatabasen (https://medicines.health.europa.eu/veterinary).

